CELEX: C2005/217/07
Language: et
Date: 2005-09-03 00:00:00
Title: Euroopa Kohtu (kolmas koda) 2. juuni 2005. aasta otsus kohtuasjas C-378/02 (Hoge Raad'i eelotsusetaotlus): Waterschap Zeeuws Vlaanderen versus Staatssecretaris van Financiën (Käibemaks — Avalik-õigusliku organisatsiooni poolt omandatud kapitalikaubad — Ametivõimud — Nii maksukohustuslasena kui mittemaksukohustuslasena teostatud tehingud — Mahaarvamise ja korrigeerimise õigus)

3.9.2005   
            
            
               ET
            
            
               Euroopa Liidu Teataja
            
            
               C 217/4
            
         
      EUROOPA KOHTU
   
   (kolmas koda)
   2. juuni 2005. aasta otsus
   kohtuasjas C-378/02 (Hoge Raad'i eelotsusetaotlus): Waterschap Zeeuws Vlaanderen versus Staatssecretaris van Financiën (1)
   
   (Käibemaks - Avalik-õigusliku organisatsiooni poolt omandatud kapitalikaubad - Ametivõimud - Nii maksukohustuslasena kui mittemaksukohustuslasena teostatud tehingud - Mahaarvamise ja korrigeerimise õigus)
   (2005/C 217/07)
   Kohtumenetluse keel: hollandi
   Kohtuasjas C-378/02, mille esemeks on Euroopa Kohtule EÜ artikli 234 alusel Hoge Raad'i (Madalmaad) 18. oktoobri 2002. aasta otsusega esitatud eelotsusetaotlus, mis saabus Euroopa Kohtusse 21. oktoobril 2002, menetluses Waterschap Zeeuws Vlaanderen v. Staatssecretaris van Financiën, tegi Euroopa Kohus (kolmas koda), koosseisus: koja esimees A. Rosas ja kohtunikud J.-P. Puissochet, S. von Bahr (ettekandja), J. Malenovský ja U. Lõhmus; kohtujurist F. G. Jacobs, kohtusekretär: vanemametnik M. Múgica Arzamendi, 2. juunil 2005 otsuse, mille resolutiivosa on järgmine:
   Avalik-õiguslikul organisatsioonil, kes ostab kapitalikauba ametivõimuna nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 4 lõike 5 esimese lõigu tähenduses ja seega mittemaksukohustuslasena ning kes seejärel müüb selle kauba maksukohustuslasena, puudub nimetatud müügi teostamisel õigus selle direktiivi artiklil 20 põhinevale korrigeerimisele, mille eesmärgiks on maha arvata nimetatud kauba ostmisel tasutud käibemaks.
   
      (1)  EÜT C 7, 11.1.2003.